אל: ועדת המכרזים 
הנדון: חוות דעת מקצועית במסגרת כוונה להתקשר עם ספק יחיד/ספק חוץ

הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת המכרזים, תשנ''ג-1993 ועל הוראות תכ"ם, ''פטור מחובת המכרז'', מס' 7.6.1.

	תיאור מהות ההתקשרות (רקע ופירוט התכונות של הטובין/השירות/המערכת)

	מתן שירותי חנייה שעתיים לרשות לזכויות ניצולי השואה תל אביב


האם קיים בנושא ההתקשרות מכרז חשכ"לי    כן     לא
סוג ההתקשרות: (סמן X במקום המתאים)
	    טובין
	  שירותים
	 מערכת



	שם הספק:
	תפוז ייזום ופיתוח תחנות בע"מ 

	מספר הספק 
(ח.פ/ח.צ/ע.מ/מספר עמותה) 
	510780885

	ספק זה הינו: 
	 ספק יחיד 
	 ספק חוץ 

	אומדן / שווי ההתקשרות:
	150,000 ₪ לשנה ( 750,000 ₪ כולל כל תקופות האופציה)

	תקופת ההתקשרות: 
	12 חודשים עם זכויות ברירה לתקופות נוספות , כך שכל תקופת ההתקשרות לא תעלה על 5 שנים



מהות ההתקשרות עניינה לאפשר שירותי חנייה לניצולי שואה, אורחים, ספקים ועובדי הרשות לזכויות ניצולי שואה כדלהלן:
1. הרשות לזכויות ניצולי שואה שוכרת משרדים בבניין נצבא בתל אביב, במסגרת הסכם התקשרות של מנהל הדיור הממשלתי אשר במסגרתו מוקצים לרשות עד 60 מנויי חנייה חודשיים. 

2. בנוסף למנויי החנייה החודשיים, קיים צורך במדבקות חנייה שעתיות עבור ניצולי שואה, אורחי הרשות, ספקים כגון רופאים המגיעים לוועדות רפואיות, וכן עובדים שאינם זכאים למנוי חנייה חודשי.

3. במטרה לאפשר התקשרות תחרותית, פרסמה הרשות הליך תיחור לאספקת מדבקות חנייה שעתיות ופנתה לשלושה חניונים שונים באזור, אולם לא התקבלה כל הצעה במסגרת הליך זה.

4. לאור האמור, מבקשת הרשות להתקשר עם חברת תפוז ייזום ופיתוח תחנות בע"מ כספק יחיד, מהטעמים הבאים:

1. החניון המוצע ממוקם בבניין בו שוכנים משרדי הרשות, והוא היחיד המאפשר כניסה ישירה לבניין, באופן המאפשר גישה נוחה, בטוחה וישירה למשרדי הרשות, מבלי לחצות צמתים עמוסים, נתון שהוא משמעותי, בכלל, ובפרט עבור אוכלוסיית ניצולי השואה, ובני משפחתם.
2. לא נמצאו חלופות רלוונטיות, בפרט בשים לב לכך שאף חניון במרחק הליכה סביר לא הגיש הצעה במסגרת הליך התיחור, וגם בדיקה פרטנית שנערכה מול החניון הקרוב העלתה כי החניון מצוי בתפוסה מלאה ואינו יכול לספק מדבקות חנייה בהיקף הנדרש. משכך, לא מתקיימת אפשרות ממשית להתקשרות עם ספק נוסף המסוגל לספק את השירות הנדרש בהיקף, בזמינות ובמיקום הנדרשים.

3. יצוין כי החניון הממוקם בבניין משמש את הרשות מזה למעלה מ-20 שנים עבור עובדי הרשות ומבקריה, הן במסגרת מנויים חודשיים והן באמצעות מדבקות חנייה. המשך ההתקשרות עם החניון תומך ברציפות תפקודית ושירותית, ומונע פגיעה בפעילות השוטפת של הרשות ובקבלת הקהל.

4. בהמשך לאמור לעיל, יודגש כי מיקום החניון בבניין משרדי הרשות הינו קריטי ליעילות תפעולית ולחיסכון בזמן עבודה של העובדים, הספקים והמבקרים. התקשרות עם ספק חלופי מרוחק יותר צפויה להוביל לעיכובים, לפגיעה בזמינות השירות הניתן לניצולי השואה, ולהכבדה תפעולית שאינה סבירה בנסיבות העניין. בפרט לאור מיקומו של הבניין בצומת תחבורתי עמוס והומה במיוחד, המאופיין בתנועה כבדה של כלי רכב ותחבורה ציבורית, עומסי תנועה חריגים, והמורכבות התשתיתית באזור, המייצרים סיכונים בטיחותיים להולכי רגל.

לאור כלל האמור לעיל, מתקיימות נסיבות המצדיקות התקשרות עם חברת תפוז ייזום ופיתוח תחנות בע"מ כספק יחיד, בהיותה הגורם היחיד המסוגל לספק את השירות הנדרש בהתאם לצורכי הרשות, למאפייני אוכלוסיית היעד ולדרישות התפעוליות.

חוות דעתי זו ניתנת מתוקף היותי הסמכות המקצועית לנושא זה. 

בכבוד רב,
 
	עדיה אלגלי 
	מנהלת אגף רכש

